b'\n_START_ARTICLE_\nTapani Tiril\xc3\xa4\n_START_PARAGRAPH_\nTapani Tiril\xc3\xa4 (s. 31. toukokuuta 1947 Kokkola) on suomalainen Oulaisista kotoisin oleva musiikin lehtori ja kuoronjohtaja. H\xc3\xa4n on johtanut Oulaisten Nuorisokuoroa sen perustamisesta, vuodesta 1972 alkaen sek\xc3\xa4 Laaksojen Kamarikuoro Vox Ardensia vuodesta 1999 ja Naiskuoro V\xc3\xa4lkett\xc3\xa4 vuodesta 2008 alkaen._NEWLINE_H\xc3\xa4nen puolisonsa on Leila Ristiluoma-Tiril\xc3\xa4. H\xc3\xa4nen veljens\xc3\xa4 Veli Tiril\xc3\xa4 oli Juho Oksan koulun rehtori._NEWLINE_Tasavallan presidentti on my\xc3\xb6nt\xc3\xa4nyt Tiril\xc3\xa4lle musiikkineuvoksen arvonimen.\n_START_SECTION_\nSaavutuksia\n_START_PARAGRAPH_\nTapani on saanut ansioistaan mm. Suomen Valkoisen Ruusun ansioristin, Sulasolin Klemetti-palkinnon vuonna 1989 ja kultaisen kunniamerkin vuonna 2002, Nuorten Kuoroliiton Heinz Hofmann -mitalin vuonna 1997, Oulun l\xc3\xa4\xc3\xa4nin taidepalkinnon 1984 ja Oulun l\xc3\xa4\xc3\xa4nin \xe2\x80\x9dhyv\xc3\xa4 opettaja\xe2\x80\x9d -tunnustuspalkinnon vuonna 2001. Suomen Kuoronjohtajayhdistys valitsi Tapani Tiril\xc3\xa4n vuoden kuoronjohtajaksi vuonna 2003.'